CELEX: 62010TN0403
Language: da
Date: 2010-09-07 00:00:00
Title: Sag T-403/10: Sag anlagt den 7. september 2010 — Brighton Collectibles mod KHIM — Felmar (BRIGHTON)

4.12.2010   
            
            
               DA
            
            
               Den Europæiske Unions Tidende
            
            
               C 328/31
            
         Sag anlagt den 7. september 2010 — Brighton Collectibles mod KHIM — Felmar (BRIGHTON)
   (Sag T-403/10)
   ()
   2010/C 328/54
   Stævningen er affattet på engelsk
   
      Parter
   
   
      Sagsøger: Brighton Collectibles, Inc. (City of Industry, USA) (ved advokat R. Delorey)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Felmar (Paris, Frankrig)
   
      Sagsøgerens påstande
   
   
               —
            
            
               Afgørelse truffet den 30. juni 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 408/2009-4) annulleres.
            
         
               —
            
            
               Alle afgørelser, truffet af Kontoret for Harmonisering i det Indre Marked (Varemærker og Design), hvorved sagsøgeren pålægges at betale sagens omkostninger, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Felmar
   
      Det omhandlede EF-varemærke: Ordmærket »BRIGHTON« for varer i klasse 25
   
      Indehaver af det i indsigelsessagen påberåbte varemærke eller tegn: Brighton Collectibles, Inc.
   
      De i indsigelsessagen påberåbte varemærker eller tegn: Ord- og figurmærkerne »BRIGHTON« og »Brighton«, der ikke er registrerede, og som anvendes indenfor handel med bælter i Det Forenede Kongerige, Irland, Tyskland og Italien, og de velkendte ord- og figurmærker »BRIGHTON« og »Brighton«, som anvendes indenfor handel med lædervarer, hatte, smykker og ure i Det Forenede Kongerige, Irland, Tyskland og Italien
   
      Indsigelsesafdelingens afgørelse: Indsigelsen ikke taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 4, i Rådets forordning nr. 207/2009, da appelkammeret begik en retlig fejl ved at antage, at de ældre rettigheder, indsigelsen var støttet på, ikke var dokumenterede; tilsidesættelse af artikel 8, stk. 1, litra b), i Rådets forordning nr. 207/2009, da appelkammeret forkert udelukkede, at der var risiko for forveksling.